<classify> Florence Sanawa Mtwara Mkuu wa Mkoa wa Mtwara, Gelasius Byakanwa, amewahimiza wakazi wa mkoa huo kuwa na tabia ya kupima afya zao mara kwa mara baada vijana 12 kati ya 325 kukutwa na maambukizi ya magonjwa ya ini walipofanyiwa vipimo katika usaili wa kujiunga na jeshi la kujenga Taifa JKT, mkoani humo. Akizungumza katika kikao cha ushauri cha mkoa RCC, amesema endapowananchi watakuwa na utaratibu wa kupima afya mara kwa mara na kuanza kukabilianana magonjwa hayo hayataweza kutuathiri kwa kiasi kikubwa kwakua watapata tibamapema. Akizitaja wilaya zilizo bainika kuwepo wa vijana wenyemaambukizi ya ugonjwa wa ini Bykanwa amesema ni Wilaya ya Nanyumbu ambapovijana 10 wamebainika kuwa ugonjwa huo na Wilaya ya Newala ambapo vijana wawiliwamekutwa na ugonjwa huo. Ugonjwa wa ini ni miongoni mwa magonjwa yanayoathiri jamii nyingiza kitanzania ambapo serikali imekuwa ikipigia kelele kwa taasisi mbalimbalizinazo jihusisha na afya kujikita katika kutoa elimu kwa wananchi kuwa nautamaduni wa kupima afya zao na kuweza kuzikabili hasa kwa wale walio bainika,amesema.  <topic>: AFYA 